paragraph_text: Serija obuhvaća jedanaest turnira, a broj 500 označava količinu bodova koju dobiva pobjednik pojedinog turnira. Ovi turniri imaju različitu strukturu natjecanja, pa tako neki turniri imaju ždrijeb za 32, 48 ili 56 igrača u pojedinačnoj konkurenciji, te ždrijeb za 16 ili 24 sudionika u konkurenciji parova. Vodeći igrači s ATP ljestvice obvezni su igrati na barem četiri turnira iz ove serije, uz dodatnu obvezu da barem jedan od četiri turnira bude nakon US Opena.